Document ID: 32014R1340

UREDBA SVETA (EU) št. 1340/2014
z dne 15. decembra 2014
o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
Da bi se zagotovila zadostna in neprekinjena oskrba z določenimi izdelki, ki se v Uniji ne proizvajajo v zadostnih količinah, ter za preprečitev kakršnih koli motenj na trgu določenih kmetijskih in industrijskih izdelkov, so bile z Uredbo Sveta (EU) št. 1388/2013 (1) odprte avtonomne tarifne kvote. Izdelki, ki spadajo v navedene tarifne kvote se lahko uvažajo v Unijo po znižanih stopnjah dajatve ali po stopnji dajatve nič. Iz navedenih razlogov je treba z učinkom od 1. januarja 2015 odpreti tarifne kvote po stopnji dajatve nič za ustrezno višino glede devetih dodatnih izdelkov.
(2)
V določenih primerih bi bilo treba prilagoditi obstoječe avtonomne tarifne kvote Unije. Pri treh izdelkih je treba spremeniti opis izdelka zaradi jasnosti in upoštevanja najnovejšega razvoja izdelkov. Pri sedmih drugih izdelkih bi bilo treba spremeniti oznake TARIC zaradi sprememb oznake KN in sprememb v sistemu razvrščanja. Pri enem izdelku je treba povečati višino kvote v interesu gospodarskih subjektov Unije. Prav tako bi bilo treba zaradi jasnosti določiti eno obdobje veljavnosti kvote in spremeniti eno zaporedno številko.
(3)
Pri enem izdelku bi bilo treba zapreti avtonomno tarifno kvoto Unije z učinkom od 1. januarja 2015, saj od navedenega datuma dalje dodeljevanje te kvote ni več v interesu Unije.
(4)
Tarifne kvote bi bilo treba redno pregledovati in bi jih moralo biti mogoče izbrisati, na zahtevo zadevne stranke.
(5)
Zaradi številnih sprememb, ki jih je treba izvesti v Prilogi k Uredbi (EU) št. 1388/2013, bi bilo treba zaradi jasnosti navedeno prilogo zamenjati.
(6)
Uredbo (EU) št. 1388/2013 bi bilo zato treba ustrezno spremeniti.
(7)
Ker bi morale nekatere spremembe tarifnih kvot iz te uredbe začeti učinkovati 1. januarja 2015, bi se morala ta uredba uporabljati od navedenega datuma in bi morala začeti veljati na dan objave v Uradnem listu Evropske unije -
SPREJELA NASLEDNJO UREDBO:
Člen 1
Priloga k Uredbi (ES) št. 1388/2013 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2014

Labels: 1
7
3
6
15